नेपालको जलस्रोतलाई बिमस्टेक मुलुक सबैको हितमा प्रयोग गर्न सक्नेगरी लगानी ल्याउँदा नेपालसँगै साझा क्षेत्रीय हितमा काम गर्न सकिन्छ । नेपालको पर्यटनलाई आर्थिक कूटनीतिको कोणबाट विकास गर्न सकिन्छ । सगरमाथा वा लुम्बिनी अनि पशुपति, सबै अब्बल पर्यटीय गन्तव्य हुन् तर छिमेकमै राम्रो प्रसार छैन । पर्यटकीय पूर्वाधारमा अझै पनि नेपाललाई विदेशी लगानीको जरुरी छ । दुई वर्षपछि मनाउन लागिएको पर्यटन वर्षमा २० लाख पर्यटक ल्याउने योजनाका लागि थप प्रसारमात्र होइन, थप लगानीको पनि आवश्यकता छ । त्यसका लागि बिमस्टेकको यो शिखर सम्मेलनले ठूलो योगदान दिन सक्छ ।
